VAIO

VAIO (jaapani keeles バイオ) on arvutite ja olmeelektroonika bränd. Sony võttis brändi kasutusele 1997. aastal. Firma struktuurimuutuse järel asutati uus ettevõte nimega VAIO Corporation, millele kuulub VAIO bränd ja mis toodab seda kandvaid arvuteid edasi.

Etümoloogia 
Algselt oli VAIO sõnade Video Audio Input Output lühend. Hiljem tähistas lühend sõnu Video Audio Integrated Operation, mis muudeti brändi kümnenda sünnipäeva puhul sõnadeks Visual Audio Intelligent Organizer. Nii VAIO logo kui ka lühend on taotluslikult tähendusrikkad, olgu näiteks VAIO lühendi kõla sarnasus inglise ja jaapani keeles sõnaga bio.

Ajalugu 
Kuigi Sony üllitas arvuteid varemgi, naases firma VAIO brändiga arvutiturule. Konkurentidest eristumiseks keskendus VAIO tootevalik audiovisuaalsele sisule – nagu nimigi viitab –, kaasaskantavusele ja disainile. VAIO arvutid kasutasid erinevaid uuenduslikke tehnoloogiaid ja liideseid, mille arendamisega Sony tegeles, sealhulgas Memory Stick, i.Link ja MiniDisc.

Sony otsustas 2014. aastal kehvade müügitulemuste valguses VAIO arvutite ärisuuna müüa. Japan Industrial Partners ostis selles 95% osaluse, kusjuures Sony jätkas uues ettevõttes VAIO Corporation 5% osalusega väikeosanikuna. Omanikuvahetusega muutus ka strateegia, sest otsustati keskenduda kõrgema kvaliteediga toodetele ja nišisegmentidele.

Tooted 
Enne 2014. aastat oli VAIO tooteportfell mahukas, sisaldades erinevaid lauaarvutite, meediamängijate ja sülearvuti tooteliine. Lansseeriti veel kaasaskantavaid pleiereid ja muusika voogedastusseadmeid. Peale 2014. aastat on VAIO fookuses sülearvutid, kuigi välja anti ka paar nutitelefonimudelit.

Viited 

Jaapani ettevõtted
Elektroonikaettevõtted